Diari Oficial de la Generalitat Valenciana


Sumari del DOGV 4432, del 04-02-2003 (2003/879)

ORDRE de 23 de gener de 2003, de la Conselleria d'Economia, Hisenda i Ocupació, per la qual es deixa sense efecte l'Ordre de 13 de juliol de 1993 d'esta conselleria, per la qual s'acordava l'afectació a la Conselleria d'Indústria, Comerç i Turisme de diverses finques de 50,9769 ha de superfície situades en els termes municipals d'Alcalà de Xivert i Peñíscola (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/879


Data del document
:   23-01-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Alcalà de Xivert
    * Peníscola
    * cultura regional
    * propietat immobiliària

ORDRE de 23 de gener de 2003, de la Conselleria d'Economia, Hisenda i Ocupació, per la qual es deixa sense efecte l'Ordre de 13 de juliol de 1993 d'esta conselleria, per la qual s'acordava l'afectació a la Conselleria d'Indústria, Comerç i Turisme de diverses finques de 50,9769 ha de superfície situades en els termes municipals d'Alcalà de Xivert i Peñíscola (Castelló). [2003/879]
  
A proposta de la Conselleria d'Indústria, Comerç i Turisme es va tramitar i fou aprovada per acord del Consell de la Generalitat Valenciana, de data 10 de desembre de 1990, l'adquisició de diverses finques de 50,9769 ha de superfície, situades en els termes municipals d'Alcalà de Xivert i Peñíscola (Castelló), destinades a la construcció d'un centre d'aventures marines.
  
L'immoble mencionat consta en l'Inventari General de Béns i Drets de la Generalitat Valenciana amb el número A01/12/089/0001.
  
Per mitjà d'Ordre de 13 de juliol de 1993 de la Conselleria d'Economia i Hisenda es va procedir a l'afectació al domini públic de la Generalitat Valenciana, en matèria de turisme, del dret de propietat que es té sobre les finques mencionades situades en els termes municipals d'Alcalà de Xivert i Peñíscola (Castelló)
  
L'acta d'afectació corresponent no s'arribà a subscriure per la Conselleria d'Indústria, Comerç i Turisme, per això, en correspondre actualment a la dita conselleria la competència en matèria de turisme, cal deixar sense efecte l'ordre d'afectació mencionada.
  
En virtut d'això i d'acord amb el que disposen els articles 61 i 63 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Deixar sense efecte l'Ordre de 13 de juliol de 1993 d'esta conselleria, per la qual s'acordava l'afectació al domini públic de la Generalitat Valenciana, en matèria de turisme, del dret de propietat que es té sobre diverses finques de 50,9769 ha de superfície, situades en els termes municipals d'Alcalà de Xivert i Peñíscola (Castelló), que consta en l'Inventari General de Béns i Drets de la Generalitat Valenciana amb el número A01/12/089/0001.
  
València, 23 de gener de 2003
  
El conseller d'Economia, Hisenda i Ocupació